Komisijos reglamentas (EB) Nr. 617/2003
2003 m. balandžio 4 d.
papildantis Reglamento (EB) Nr. 2400/96 dėl tam tikrų pavadinimų įrašymo į Reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą (Carne dos Aēores, Borrego do Nordeste Alentejano, Carne de Porco Alentejano, Pomodoro di Pachino, Uva da tavola di Mazzarrone)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 2796/2003 [2], ypač į jo 6 straipsnio 3 ir 4 dalis,
kadangi:
(1) pagal Reglamento (EEB) Nr. 2081/92 5 straipsnį Protugalija Komsijai perdavė dvi paraiškas dėl "Carne dos Aēores" ir "Borrego do Nordeste Alentejano" pavadinimų užregistravimo geografinėmis nuorodomis ir vieną paraišką dėl "Carne de Porco Alentejano" pavadinimo užregistravimo kilmės vietos nuoroda, Italija Komisijai perdavė dvi paraiškas dėl "Pomodoro di Pachino" ir "Uva da tavola di Mazzarrone" pavadinimų užregistravimo geografinėmis nuorodomis.
(2) Pagal minėto reglamento 6 straipsnio 1 dalį nustatyta, kad paraiškos atitinka visus to reglamento reikalavimus, visų pirma dėl to, kad jose pateikta visa minėto reglamento 4 straipsnyje numatyta informacija.
(3) Išspausdinus šio reglamento priede nurodytus pavadinimus Europos Bendrijų oficialiame leidinyje [3], Komisija negavo nė vieno pagal to reglamento 7 straipsnį pateikto užprotestuojančio pareiškimo.
(4) Dėl to šiuos pavadinimus reikėtų įtraukti į Saugomų kilmės vietos nuorodų ir saugomų geografinių nuorodų registrą ir tokiu būdu juos saugoti visoje Bendrijoje kaip saugomas kilmės vietos nuorodas ar saugomas geografines nuorodas.
(5) Šio reglamento priedas papildo Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 492/2003 [5], priedą,
PRIĖMĖ ŠĮ REGLAMENTĄ:
1 straipsnis
Šio reglamento priede nurodytais pavadinimais papildomas Reglamento (EB) Nr. 2400/96 priedas ir jie įrašomi pagal Reglamento (EEB) Nr. 2081/92 6 straipsnio 3 dalį kaip saugomos kilmės vietos nuorodos (SKVN) ar saugomos geografinės nuorodos (SGN).
2 straipsnis
Šis reglamentas įsigalioja 20 dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. balandžio 4 d.